ವಿಜ್ಞಾನಿ ವಿಲ್‌ಹೆಲ್ಮ್ ಶಿಕಾರ್ಡ್‌ರನ್ನು ಅನುಸರಿಸಿ ಮುಂದೆ ಅನೇಕ ವಿಜ್ಞಾನಿಗಳು ಕ್ಯಾಲ್ಕುಲೇಟರ್ ಯಂತ್ರಗಳನ್ನು ನಿರ್ಮಿಸಲು ತಮ್ಮನ್ನು ತೊಡಗಿಸಿಕೊಂಡರು. ಮುಖ್ಯವಾಗಿ ಪ್ಯಾರಿಸ್‌ನಲ್ಲಿ ಪ್ರಖ್ಯಾತ ತತ್ವಜ್ಞಾನಿ ಮತ್ತು ಗಣಿತಜ್ಞ ಪ್ಯಾಸ್ಕಲ್(೧೬೨೩-೧೬೬೨) ತನ್ನ ತಂದೆಗೆ ಸಹಾಯಕವಾಗಲು ಕೂಡುವ ಯಂತ್ರವೊಂದನ್ನು ನಿರ್ಮಿಸಿದನು. ಆತನ ತಂದೆ ಒಬ್ಬ ತೆರಿಗೆ ಸಂಗ್ರಹಕನಾಗಿದ್ದ, ಯಾವಾಗಲೂ ಉದ್ದುದ್ದ ಲೆಕ್ಕಗಳನ್ನು ಮಾಡಬೇಕಾಗಿತ್ತು. ೧೬೭೩ರಲ್ಲಿ ಪ್ರಖ್ಯಾತ ಗಣಿತಜ್ಞ ಲೆಬ್ನಿಸ್(೧೬೪೬-೧೭೧೬) ರಾಯಲ್ ಸೊಸೈಟಿಯಲ್ಲಿ ತಾನು ತಯಾರಿಸಿದ ಒಂದು ಜೀವಂತ ಕ್ಯಾಲ್ಕುಲೇಟರ್ ಎಂಬ ಹೆಸರಿನ ಸಂಕೀರ್ಣ ಲೆಕ್ಕ ಮಾಡುವ ಯಂತ್ರವೊಂದನ್ನು ಪ್ರದರ್ಶಿಸಿದ. ಈ ಯಂತ್ರ ತಯಾರಿಸಲು ದುಬಾರಿ ಹಣವನ್ನು ಆತ ಖರ್ಚು ಮಾಡಿದ್ದ. ತುಂಬಾ ಕರಾರುವಾಕ್ಕಾದ ಯಾಂತ್ರಿಕ ತಜ್ಞತೆಯೊಂದಿಗೆ ಈ ಯಂತ್ರವನ್ನು ನಿರ್ಮಿಸಲಾಗಿತ್ತು.

ಇಂತಹ ಯಂತ್ರಗಳು ನಿರ್ಮಾಣವಾದ ಕೆಲವೇ ವರ್ಷಗಳಲ್ಲಿ ಸಾಮಾನ್ಯ ವ್ಯಾಪಾರಿಗಳು ಬಳಸಬಹುದಾದ ಸರಳ ಕ್ಯಾಲ್ಕುಲೇಟರ್ ಯಂತ್ರಗಳು ಎಲ್ಲೆಲ್ಲೂ ಬಳಕೆಗೆ ಬಂದವು. ೨೦ನೇ ಶತಮಾನದ ಮಧ್ಯಭಾಗದ ಹೊತ್ತಿಗೆ ಡಿಜಿಟಲ್ ತಂತ್ರಜ್ಞಾನ ಬೆಳೆದಂತೆ ಅಂಗೈ ಅಗಲದ ವಿದ್ಯುತ್ ಚಾಲಿತ ಕ್ಯಾಲ್ಕುಲೇಟರ್‌ಗಳು ಮಾರುಕಟ್ಟೆಗೆ ಬಂದವು. ಇವುಗಳಲ್ಲಿ ಸರಳ ಲೆಕ್ಕಾಚಾರ ಮಾಡುವ ಕ್ಯಾಲ್ಕುಲೇಟರ್‌ಗಳು ಮತ್ತು ವೈಜ್ಞಾನಿಕ ಕ್ಯಾಲ್ಕುಲೇಟರ್‌ಗಳು ಎಂದೇ ವಿಭಾಗಿಸಿ ಆಯಾ ವಲಯಕ್ಕೆ ತಕ್ಕಂತೆ ಬಳಕೆಗೆ ಒದಗಿಸಲಾಗಿದೆ. ವಿದ್ಯುತ್ ಸೆಲ್‌‌ಗಳಿಂದ ನಡೆಯುವ ಕ್ಯಾಲ್ಕುಲೇಟರ್‌ಗಳಿಗೆ ಬದಲಾಗಿ ಈಗ ಸೌರಶಕ್ತಿಯನ್ನೇ ಬಳಸಿ ನಡೆಯುವ ಕ್ಯಾಲ್ಕುಲೇಟರ್‌ಗಳು ಜನಪ್ರಿಯವಾಗಿವೆ. ಈ ಆಧುನಿಕ ಕಾಲದಲ್ಲಂತೂ ಮನುಷ್ಯ ನಿರ್ವಹಿಸಬೇಕಾದ ಕ್ಲಿಷ್ಟಕರವಾದ ಲೆಕ್ಕ ಮಾಡುವ ಜವಾಬ್ದಾರಿಯನ್ನು ಕಂಪ್ಯೂಟರ್‌ಗಳು ವಹಿಸಿಕೊಂಡಿವೆ. ಶಿಕಾರ್ಡ್‌‌ನ ಮೊಟ್ಟಮೊದಲ ಕ್ಯಾಲ್ಕುಲೇಟರ್ ಯಂತ್ರಕ್ಕೂ ಇಂದಿನ ಆಧುನಿಕ ಕಂಪ್ಯೂಟರ್ ನಿಯಂತ್ರಿತ ಕ್ಯಾಲ್ಕುಲೇಟರ್‌ಗೂ ಊಹೆಗೂ ಮೀರಿದ ವ್ಯತ್ಯಾಸವಿದೆ.

ಪ್ಯಾಸ್ಕಲ್ ಮತ್ತು ಲೆಬ್ನಿಸ್‌ರ ಕ್ಯಾಲ್ಕುಲೇಟರ್
ವಿನ್ಯಾಸ(design)
ಆದಾನ(ಇನ್ಪುಟ್)
ಡಿಸ್‌ಪ್ಲೆ ಔಟ್ಪುಟ್